Kultura Maribor

Festival Maribor
2024-09-11 00:00 - 2024-09-21 00:00 (Europe/Paris) | Maribor center / Maribor
Jesenski Festival Maribor je festival kakovostne klasične glasbe z vrhunskim naborom mednarodno uveljavljenih glasbenih umetnikov in poznavalskim izborom mladih talentov.

Umetniki
Festivalski program soustvarjajo različni glasbeniki in mednarodne zasedbe. Glasbeno izkušnjo Festivala Maribor bogatijo ne zgolj mojstri tradicije klasične glasbe, temveč tudi izjemni in odprti glasbeniki drugih glasbenih smernic. Ob tujih zvezdniških imenih tvorijo jedro glasbenega ustvarjanja na Festivalu Maribor priznani domači glasbeniki. Sodelujemo z Orkestrom Slovenske filharmonije, Simfoničnim orkestrom SNG Maribor, Komornim godalnim orkestrom Slovenske filharmonije in številnimi izjemnimi domačimi solisti.
Stalnica v programskem konceptu Festivala Maribor sta predstavitev in promocija mladih slovenskih umetnikov, za katere je koncertiranje ob boku velikanov klasične glasbe odlična izkušnja in popotnica za naprej.
Prizorišča
Koncerti se odvijajo v različnih mariborskih koncertnih dvoranah in na drugih manjših prizoriščih, polnih zgodovine in šarma, kot so zaradi odlične akustike cenjena secesijska dvorana Union, dvorana generala Maistra v Narodnem domu, Viteška dvorana in arkade Pokrajinskega muzeja Maribor, Velika dvorana ter Kazinska dvorana SNG Maribor ter notranji in zunanji prostori Vetrinjskega dvora. Glasbeniki so s spontanimi nastopi na prostem razveseljevali tudi že naključne mimoidoče poslušalce!

PROGRAM

Povezava do originalnega članka

Festival fotografije Maribor v Galeriji Media Nox
2024-09-14 17:00 - 2024-09-30 18:00 | Galerija Media Nox
FESTIVAL FOTOGRAFIJE MARIBOR V GALERIJI MEDIA NOX
RAZSTAVA (NE)VIDNI
Od 14. do 30. septembra 2024 // Galerija Media Nox
Med 14. in 30. septembrom 2024 bo v organizaciji Fotokluba Maribor potekal Festival Fotografije Maribor. Letošnja 9. edicija se bo zvrstila v devetih razstaviščih po Mariboru, med katerimi je tudi Galerija Media Nox, ki deluje pod okriljem MKC Maribor. Na festivalu bodo sodelovali tako mladi, a kvalitetni, kot tudi že dlje časa uveljavljeni poklicni fotografi_nje umetniki_ce.
Tokratni festival ne bo v znamenju prodorne rdeče, temveč temačne črne barve, saj bodo v ospredju zakrite ter velikokrat spregledane tematike in problematike sodobne družbe. Uradno odprtje festivala bo v soboto, 14. septembra 2024, na Židovskem trgu. Ob 17. uri bo s kuratorji in avtorji potekal voden ogled razstav v razstavišćih Kulturne četrti Židovska, ob 18. uri pa bo sledilo uradno odprtje in druženje z umetniki.
Razstavljene fotografske serije se bodo v osrednjem festivalskem programu nanašale na izbrani koncept Mrtvega kota, ki bo skozi medij fotografije z gledalci vzpostavil dialog o (ne)zavedanju obstoja zapostavljenih, velikokrat spregledanih tematik in individualističnih ali družbeno-političnih, diskriminatornih problematik, o katerih je potrebno govoriti. V figurativnem smislu se bomo torej obrnili nazaj in pogledali v mrtvi kot sodobne družbe, s čimer bomo prek premišljenih, ter konceptualno močnih vizualnih sporočil uvideli nevidno.
V Galeriji Media Nox bo v času Festivala fotografije Maribor na ogled razstava (NE)VIDNI, ki je skupinska razstava mladih fotografov iz projekta ‘‘Canonov program povezovanja generacij’’ o sprejemanju drugaćnosti.

Povezava do originalnega članka

Festival Maribor: Ponočnjak
2024-09-17 20:00 | Maribor center / Dvorana generala Maistra, Narodni dom Maribor
FESTIVAL MARIBOR 2024
Festival Maribor tudi letos predstavlja novo sinergijo in stvaritev slovenskih ustvarjalcev. Priča bomo praizvedbi »monomuzikala«, komornega muzikala, v katerem kot pripovedovalec in pevec nastopa zgolj protagonist v spremljavi svoje glasbeniške druščine.
Janez Usenik, avtor izvirnega besedila, je o njem zapisal:
»Mesta, v katerih živimo, niso samo naslov. So del nas. Tako kot ljudje imajo namreč tudi mesta svoj značaj, ki so ga dobila skozi zgodovino. In sprehod po mestu je včasih pogovor z njim. Ne sicer zjutraj, ko se nam mudi v službo, ali proti večeru, ko so ulice polne ljudi….«
Tilen Artač, pripovedovalec Mate Bekavac, klarinet Jerica Kozole, Mojca Menoni Sikur, violini Gea Pantner Volfand, viola Martin Sikur, violončelo Janez Krevel, kontrabas Leon Firšt

Povezava do originalnega članka

Festival Maribor: Peter in volk
2024-09-18 17:00 | Maribor center / Dvorana generala Maistra, Narodni dom Maribor
FESTIVAL MARIBOR 2024 / Festival Maribor med otroki
Vabljeni na glasbeno pravljico za otroke!
Primerno za vse od 6. leta naprej. Tako spremljevalci kot otroci potrebujejo vstopnico.
Tilen Artač, pripovedovalec Meta Pirc, flavta Monika Babič Trilar, oboa Aljaž Beguš, klarinet Sarah Akif, rog Miha Mitev, fagot Sergej Prokofjev

Povezava do originalnega članka

Mednarodni festival dokumentarnega filma Dokudoc
2024-09-19 00:00 - 2024-09-22 00:00 | Maribor center / Lutkovno gledališče Maribor
Festival dokumentarnega filma v Mariboru
Pridružite se nam na festivalu DOKUDOC v Mariboru in odkrijte fascinanten svet dokumentarnega filma. Ogledali si bomo najnovejše slovenske in tuje dokumentarne filme ter se po projekcijah pogovarjali z avtorji.
Festival je odlična priložnost za vse ljubitelje dokumentarnega filma, da spoznajo nove filme, se povežejo z drugimi in razvijajo prihodnost dokumentarnega filma v Sloveniji.

Povezava do originalnega članka

Transmigracija Anime: 14. StopTrik MMF odpira razmislek o transhumanizmu
2024-09-25 00:00 - 2024-09-29 00:00 | Splet
Kjerkoli in kadarkoli, Splet
Transmigracija Anime: 14. StopTrik MMF odpira razmislek o transhumanizmu

Festivali so poleg praznovanja ustvarjalnosti in spontanosti tudi pomembne platforme za razprave o družbenih, kulturnih in političnih spremembah, ki oblikujejo vsakdanje življenje umetnikov in vseh vpetih v polje kulture. Letos vas vabimo, da se nam pridružite na potovanju skozi fascinantno, a hkrati kontroverzno temo razmerja med art-house animacijsko kulturo in transhumanističnimi filozofijami.

V najširšem smislu lahko transhumanizem razumemo kot multidisciplinarni pristop, ki preučuje možnosti izboljšanja človeškega obstoja z uporabo in razvojem naprednih tehnologij. Ta perspektiva nam omogoča vpogled v realnost, kjer se človeštvo združuje s transformativnimi tehnologijami, kot so umetna inteligenca, biotehnologija, kibernetika in podobno. Procesi in posledice teh združitev sprožajo pomembne razprave o naravi zavesti, definiciji pojma »človek« ter o družbenih implikacijah takšnega tehnološkega napredka. V kulturnem kontekstu transhumanizem izvira iz progresivnih žanrov znanstvene fantastike, zlasti kibernetskega punka, kjer se napredne tehnologije pogosto prepletajo z distopičnimi vizijami družbe. V zadnjem času, ko so se številne distopične napovedi dejansko uresničile in postale del naše vsakdanje izkušnje, pa so izzivi, ki jih transhumanizem postavlja, prerasli okvirje znanstvene fantastike. Hitro razvijajoča se tehnologija odpira nove dileme glede definicij pojmov, kot sta »izvirnost«in »avtorstvo,« ter kako z novimi umetniškimi orodji izražamo naše razumevanje konceptov, kot so soodvisnost, pravičnost in identiteta. Stop animacija, ena najbolj tradicionalnih oblik filmskega ustvarjanja, ima prav tako zmožnost obravnavati te aktualne izzive. Njena primorodna narava ne pomeni, da je stop animacija oddaljena ali izolirana od te revolucionarne preobrazbe naše civilizacije. Prav nasprotno, festival StopTrik ponuja odličen prostor, kjer lahko ustvarjalci stop animacij raziščejo svoja občutja, tesnobe in želje, ki jih spremljajo v tem času velikih sprememb.
Retrospektivni program letos zajema tri selekcije, katerih cilj je skozi posamezne projekcije osvetliti proces »izboljšanja« stop animacije, ki je tesno prepleten s tehnološkim razvojem kreativnih orodij in njihovim vplivom na naše zaznavne navade. Program omogoča vpogled v evolucijo stop animacije, ki se je razvila od strogo tehničnega pristopa do navdihujoče palete slogov, poetik in senzibilnosti, ki so tehnološko napredne, a hkrati globoko zakoreninjene v tradicijah kinematografske eksperimentacije. Na zaslonu bodo oživeli avtomati, kiborgi, prehodne identitete in utelešene želje, s čimer bodo gledalce spodbudili k soočenju z vprašanji, ki so običajno nevtralizirana, utišana ali tabuizirana. Uvodna projekcija »Mehanska doba: Revisited« (kuratorja: Olga Bobrowska in Michał Bobrowski, direktorja festivala StopTrik) je retrofuturistična selekcija, ki ponuja vpogled v pretekle vizije prihodnosti. Postavitev zgodovinskih filmov ob bok sodobnejšim produkcijam poskuša zajeti »avro« stop animacije, ki se mora prilagajati novim načinom ustvarjanja, percepcijam in sposobnosti gledalcev, da ohranijo pozornost. Program »Mehki roboti v preoblikovanju,« ki ga je pripravila Anastazja Naumemko (ukrajinska režiserka, ki živi med Dunajem in Varšavo), prikazuje, kako lahko sloge stop animacije nadgradimo in prikažemo v 2D/3D estetiki. Poleg tega ta program raziskuje pomen transhumanizma v čezčloveških čustvih in željah ter preučuje prehodno naravo spolnosti in kognicije. Vabimo vas tudi, da se vključite v kritičen pogovor o vlogi umetne inteligence kot umetniškega orodja v programu »Animacija v dobi AI.« Juergen Hagler, avstrijski akademski raziskovalec, umetnik in kurator na stičišču animacije, iger in medijske umetnosti, bo predstavil tri filme, ustvarjene s pomočjo umetne inteligence, pri čemer bo projekcija spremljana s poglobljenim komentarjem o umetniških in etičnih posledicah tega novega poglavja v zgodovini filma.
Raziskovanje letošnje teme bo zajelo različne oblike in vidike. Tisti, ki vas zanimajo okoljsko naravnane spremembe, ki zmanjšujejo odpadke med produkcijskim procesom v stop animaciji, ne smete zamuditi panela »Lutke v tranzitu.« Tisti, ki bi raje raziskovali vprašanja reprodukcije bogastva in bede v poznem kapitalizmu, pa se morate obvezno udeležiti razstave kolektiva Total Refusal v OBRATu – prostoru umetnosti in participacije. V kontekstu teme transhumanizma bomo na festivalu gostili režiserja in civilnega kozmonavta Dragana Živadinova, ki bo občinstvu predstavili petdesetletni gledališki proces Noordung, ki se je uradno začel 20. aprila leta 1995 ob deseti uri zvečer s premiero, zasnovano na konceptu petih ponovitev, ki se bodo odigrale vsakih 10 let, na isti datum, ob isti uri in z istimi igralci vse do leta 2045. Predstava sebuje proces zamenjave teles igralcev, ki bodo medtem že umrli, z daljinsko vodenimi tehnološkimi substituti.
Do začetka septembra bodo razkrite vse podrobnosti programa festivala.

Povezava do originalnega članka

AVxTrik
2024-09-25 00:00 - 2024-09-29 00:00 | Vetrinjski dvor, dvorana Gustaf
25. – 29. 9. 2024, Vetrinjski dvor, Dvorana Gustaf
AVxTrik
StopTrik s svojo 14. edicijo v petih dneh pestrega dogajanja in več kot 130 animiranimi filmi slavi stop animacijo in spodbuja refleksijo družbenih, kulturnih in političnih fenomenov. Festival ponuja širok nabor dogodkov, tudi letos skrbimo za nepozabne večere, dolge noči in bolj počasna jutra. Vstop prost.

Sreda, 25. 9. 2024, 21.00 •• Samuel Blues x VJ 5237 * Vetrinjski dvor

Petek, 27. 9. 2024, 22.00 •• Čao Portorož x TAC + Spajser * Vetrinjski dvor

Sobota, 28. 9. 2024, 22.00 •• KEZZ x VXVX (AV) * Vetrinjski dvor

Nedelja, 29. 9. 2024, 22.00 •• Woo-D * Dvorana Gustaf

vstop prost

Otvoritven koncert: Samuel Blues x VJ 5237

Samuel Blues
Muzičar, ne kantavtor, mojster grunge blues psihadelije iz okolice Jesenic. Multiinstrumentalist, ki igra kitaro, orglice, klaviature, bas, bobne in ob tem še poje, je na sceni od 2012. V svoji sobi je v tem času sam posnel 13 lo-fi analognih albumov. Bluzerske na te in one načine, slovenske, angleške, instrumentalne, enega ali dva elektronska in enega punk, pa instrumentalno psihadeličnega z elementi surf kitare. Njegova besdila so šaljiva, pikra, močna in iskrena, naključne vsakodnevne epizode ali taki in drugačni problemi naše družbe. Oder vedno polni s svojo močno prezenco in energijo, globokim raskavim glasom in spretnim igranjem kitare (včasih doda tudi kak doma narejen boben). Peljal nas bo v najrazličnejše zvočne krajine na odklop v svet imaginarija močne poetike ter tistega nalezljivega blues ritma.
Samuel Blues je Samo Pivač
VJ 5237
Stella Ivšek je intermedijska umetnica, ki se kot VJ-ka (VJ 5237) že vrsto let pojavlja tako na domačih kot tujih prizoriščih. Njen pristop k VJ-anju temelji na živi vizualizaciji zvoka z generativnimi elementi. Samostojno ter s svojim kolektivom BEAM TEAM se je z vizualno opremo ter avtorskimi A/V instalacijami predstavila že na mnogih domačih in tujih festivalih. Kot vizualna umetnica sodeluje s številnimi društvi in zavodi ter kolaborira z različnimi ustvarjalci in kolektivi na področju glasbene ter medijske produkcije znotraj intermedijske umetnosti.

Petkov koncert: Čao Portorož x TAC + Spajser

Čao Portorož
Nabrita ljubljanjska zasedba, ki združuje podivjano rokenrol držo, grenko sladkost indie rocka ter plesne elektronske zasuke, ki jih narekujejo odločni udarci ritem mašine in nalezljive sintovske linije. Kot kvartet jih poznamo od 2009, od 2022 pa kot trio z novim bobnarjem. V prvih letih svojega delovanja so izdali dva abluma, oba Čao Portorož, leta 2020 pa POP. Od grobih kitar, melodičnih pop kavljev in nadrealističnih besedil do še bolj unikatnih preobratov ter višjih zvočnih standardov in naprej do divje mešanice rock&rolla, sladkega indie rocka z elektronskim posipom in sint linijami. Ne držijo se ustaljenih kalupov in navad ampak v glasbi vseskozi iščejo strast in užitek, kar je temelj, gonilo in cilj. Evforijo dvigujejo z značilnimi, večjezični vokalnimi vzkliki, v njihovi (post)pankovski drži pa je še vedno čuti jugo temperament stare šole.
Čao portorož so: Ivian Kan Mujezinović (kitara, bas, sintetizator, vokal), Gregor Andolšek (kitara, bas, vokal) in Jan Kmet (bobni)
TAC
Grega Tanacek, eden izmed številnih zagnanih VJev, ki že več let skrbi za celostno vizualno dodelanost dogodkov. Vizualni kreator, ki s svojevrstnim stilom mešanja raznoraznih video vsebin, klasični projekcijski format preobrazi v umetniško formo, prilagojeno prostoru in dogodku ter ga znova in znova zapolni s kreativnim mešanjem in prelivanjem kompozicij – gibanjem skozi igro svetlobe. Skrbi za vizualno podobo dogodkov in skozi manipulacijo, svetlobe in premikajočih slik dopolnjuje glasbeni program ter statični prostor spremeni v dinamično, spreminjajočo predstavo slik in barv.
Spajser
V življenju ni vse iz rožic. Sploh ne, sej to vsi vemo. Tudi Spajser. Rožice so vseh vrst in oblik, lahko so male, velike, rastejo na bujnem travniku ali med asfaltno cesto in betonskim robnikom. Ne toliko za nemene herbarija, ampak predvsem za kolekcijo rožic komadov, Spajser zbira in izbira. Pol Peskovnika, en kaufn mehke muzike.
Spajser je Simon Cigula

Sobotni večer: KEZZ x VXVX

KEZZ
Didžejka, producentka in pevka, iz Kikinde (Srbija), ki že nekaj let živi v Ljubljani spretno združuje elektroniko z elementi etno tradicije Balkana. Prvi komad je izdala leta 2014 in od takrat naprej smo jo lahko slišali v mnogih klubih in festivalih po Balkanu in širše, EXIT Dance areni in lani dvakrat celo na Glastonburyu. Izdala je dva EPja in tri albume. Vsestranska glasbenica, tehnošamanka raziskuje najgloblje plasti sveta elektronske glasbe in ga spaja z močnimi ritmi in nalezljivimi večglasji. Sprehaja se med prvinami tranca, ambientala, tech housea, balkanskega etno folka in popa z novimi materiali pa se podaja odločneje v smer techna. V živih nastopih začara s svojim vokalom, ki ga na licu mesta prepričljivo plasti na glasbene podlage valovitih basovskih linij. Z loopi, sintetizatorji, sempli, akustičnimi instrumenti in glasom vabi k plesu in preseneča z nepričakovanimi preobrati.
KEZZ je Tamara Ristić
VXVX
Vita Kolar je multidisciplinarna ustvarjalka, ki deluje na področju vizuala, v statični in dinamični obliki. Ustvarja z interdisciplinarnim pristopom k vizualnim praksam. Njen vizualni set je barvit in živahen. Izraža se v prepletu neštetih abstraktnih form, vzorcev in hitrih flipov barvnega prostora. V set vključuje materiale lastnega raziskovanja, zgodnje ekspirimentalne opuse filmske animacije, elemente dizajna, konceptualne umetnosti in pop kulture. V svojih delih raziskuje interakcije med različnimi mediji in formati, sprejema novo in jih meša s klasičnim, retrospektivo.

Zaključna zabava: DJ Woo-D

DJ Woo-D
Prekaljen DJ in producent, vesten zbiratelj gramofonskih plošč in član kolektiva Tetkine Radosti, ekipe zadolžene za jugonostalgične žurke. Eklektični nabor svakojakih godb vse od funka, šlagerjev, diska, beata, soula, synth popa, novega vala, rocka, obskurne hipijade, izkrivljenih filmskih citatov, pa vse do mehke avantgardne pornografije in deplasiranega ekonomsko propagandnega materiala. Njegovi glasbeni slogi so naravnani v funku/soulu/jazzu, zadnje čase pa posega po 90s acid jazz vinilih. Spreten za gramofoni, sintetizatorji, s samplerji in efekti. Dolgoletni znanec slovenske klubske scene, ki nastopa na odrih številnih barov, klubov in festivalov po vsej Evropi, Rusiji in ZDA.
DJ Woo-D je Igor Večerić

Povezava do originalnega članka

StopTrik AD-HOC LAB. PIN-MOTION s Piotrom Chmielewskim
2024-09-25 16:00 - 2024-09-26 19:00 | javni prostor
25. in 26. 9. 2024 med 16.00 in 19.00, javni prostor Trg revolucije 9
StopTrik AD-HOC LAB. PIN-MOTION s Piotrom Chmielewskim
Med 25. in 26. 9. 2024 bo v okviru Mednarodnega filmskega festivala StopTri potekala potekala kratka, eksperimentalna delavnica stop animacije s Piotrom Chmielewskim.

Letos uvajamo nov profil kratkih in jedrnatih medgeneracijskih delavnic, ki jih vsako leto vodi mednarodno priznani animator. Pripravili bomo strnjeno dvodnevno delavnico, za katero potrebujete le navdušenje nad stop animacijo, telefon (pametni, s kamero) in šest dragocenih ur časa med natrpanim urnikom festivala StopTrik. Po nekaterih teorijah o ustvarjalnosti so najboljše rešitve plod skupine nabritih možganov različne starosti, zato smo se odločili, da sprejmemo udeležence od 10. do 100. leta starosti. Predhodno znanje ni potrebno.

Delavnica bo imela dva dela – eksperimentalnega in še bolj eksperimentalnega. V prvem delu se bomo naučili, kako iz odpadkov (predvsem pločevink gaziranih pijač) izdelati fotokamero, kako z njo fotografirati, kako fotografije razviti v temnici ter jih digitalizirati in urediti na računalniku. Odkrili bomo fascinanten svet pinhole fotografije ter se pogovorili o možnih poteh za nadaljevanje te čudovite pustolovščine. Na koncu bomo poskusili ustvariti stop animacijo z lastnimi pinhole kamerami. V tem delu delavnice bomo razmišljali o vprašanju, zakaj je več ljudi, ki so hodili po Luni, kot tistih, ki so izdelali stop animacijo z lastnimi pinhole kamerami.

Možna je tudi enodnevna udeležba, vendar ste več kot dobrodošli, da ostanete od srede do četrtka, če želite!

Piotr Chmielewski

je avtodidakt stop animacije, ki je svoje znanje in spretnosti usmeril v obravnavo družbenih vprašanj s pomočjo vizualnih materialov. Sodeluje z različnimi nevladnimi organizacijami pri ustvarjanju animacij za njihove kampanje, prve korake kot režiser umetniškega filma pa je naredil z režijo filma Rak (2022), ki je bil zelo dobro sprejet.

Delavnica je brezplačna. Število mest je omejeno. Prijave zbiramo na mojca@filmfactory.si

Delavnico soorganizirata Pekarna Magdalenske mreže in Filmsko društvo Film Factory, financirata pa Slovenski filmski center in Mestna občina Maribor.

Povezava do originalnega članka

Festival migrantskega filma v Mariboru
2024-09-25 20:00 - 2024-09-27 20:00 | 25. – 27. september //
25. – 27. september // IntimniKino.GT22
.
SREDA, 25. SEPTEMBER // 20.00
Rastlinjak / Thermokipio, George Georgakopoulos, Grčija, 2023, igrani film, 18′, slovenski podnapisi
Sali, mladenič albanskega porekla, je opustil šolanje in dela v rastlinjakih. Želi privarčevati dovolj denarja, da bi se lahko vpisal na Juventusovo akademijo. Toda da bi uresničil svoje sanje, mora najprej premagati vrsto ovir v svojem težkem vsakdanjem življenju.
Izjava režiserja: »Rastlinjak je film o odraščanju, ki pripoveduje zgodbo o upornosti, upanju in uresničevanju sanj. S tem filmom sem želel prikazati boj mladega priseljenskega najstnika, ki kljub oviram, s katerimi se sooča, noče opustiti svojih sanj. To je zgodba, ki mi je blizu. Kot nekdo, ki je odraščal v tuji državi, lahko na lastni koži občutim, kako težko je premagovati kulturne razlike in predsodke. Upam, da bo ta film navdihnil tako mlade kot odrasle, da nikoli ne obupajo nad svojimi sanjami, ne glede na to, kako težka je pot pred njimi.«
V gozdu so ljudje / W lesie są ludzie, Szymon Ruczyński, Poljska, 2023, animirani dokumentarni film, 10’, slovenski podnapisi
Osamljen možak šepa po cesti. Mimo pripelje tovornjak z več oboroženimi moškimi. Ujamejo ga in odpeljejo v gozd. Edine priče so ljudje iz bližnje vasi. Od leta 2021 so na poljsko-beloruski meji taki prizori nekaj vsakdanjega.
Napovednik: https://www.youtube.com/watch?v=BAMP4ydosxY
Potniki / Putnici, Mirza Ajnadžić, Bosna in Hercegovina, 2023, dokumentarni film, 23’, slovenski podnapisi
Film o posebnem popotovanju med ustvarjanjem projekta “Glasba v mojem kovčku”, ki je svoje “potnike” za vselej spremenilo. V objektiv so ujete glasbene melodije, a tudi zgodbe, skupne protagonistom filma. Osredotočimo se na glasbenike in predano ekipo mednarodne organizacije Kuma, ko izvajajo delavnice in brišejo meje med ljudmi, ki se na svojih potovanjih znajdejo v Bosni in Hercegovini.
Napovednik: https://www.youtube.com/watch?v=boIPlN30490
Za boljše življenje / Por una vida mejor, Laurie Stührenberg, Nemčija, 2022, dokumentarni film, 28’, slovenski podnapisi
Migrantske delavke, ki živijo v Španiji brez urejenega statusa bivanja, pripovedujejo svoje zgodbe. Govorijo o svojem težkem delu, hrepenenju po družini, boju za preživetje in sanjah o boljšem življenju.
.
ČETRTEK, 26. SEPTEMBER // 20.00
Dom je, kjer sem jaz? / Тэлебудка Док. Дом там, дзе я?, Artsiom Lobach, Belorusija, Poljska, 2022, dokumentarni film, 54′, slovenski podnapisi
Kako ustvarjati, če je vaša država že drugo leto pod hudo represijo in če v sosednji državi poteka vojna? Film prek izkušenj beloruskih ustvarjalcev, ki so doživeli tako eno kot drugo, spregovori o sposobnosti ohranjanja ustvarjalnosti v času političnega preganjanja in bombnih napadov. Ustvarjalci v filmu kljub vsemu še naprej ustvarjajo in navdihujejo druge, s tem pa gradijo Belorusijo zunaj Belorusije.
.
PETEK, 27. SEPTEMBER // 20.00
To jungo življenje / This Jungo Life, David Fedele, Avstralija, 2024, dokumentarni film, 78’, angleški podnapisi
+ pogovor z Davidom Fedelejem, režiserjem filma To jungo življenje, ki ga bo vodila Petra Meterc
Film To jungo življenje je plod sodelovanja režiserja Davida Fedeleja s skupino mladih beguncev in prosilcev za azil iz Sudana in Južnega Sudana, ki živijo in spijo na ulicah Maroka. Sami sebe imenujejo „jungo“ – ime, ki so ga tradicionalno uporabljali sezonski kmetijski delavci iz Sudana, zdaj pa so ga prevzeli tudi begunci, prosilci za azil in migranti na cesti. Večina jih je v Maroko prispela po letu 2020, ko so bili prisiljeni zbežati pred nasiljem in nestabilnostjo v Libiji ter se zaradi trajajoče vojne in konfliktov niso mogli vrniti domov. Film To jungo življenje skuša povedati njihovo zgodbo od znotraj …. nefiltrirano, pristno in brez senzacionalizma.
Napovednik: https://www.youtube.com/watch?v=zT09PvOq4oQ

Povezava do originalnega članka

Festival Najstarejše trte 2024
2024-09-26 00:00 - 2024-09-29 00:00 | fst_2022_svecana_trgatev_hisa_stare_trte_dogodki_maribor_pohorje_slovenija_slovenia_klemen_golob-2
Festival Najstarejše trte je vinski, kulinarični in kulturni poklon 450-letni Guinnessovi rekorderki, najstarejši trti na svetu.

Povezava do originalnega članka

Umetniška razstava »Celo mesto je oder«
2024-09-26 00:00 - 2024-10-01 00:00 | Maribor center / Ulica škofa Maksimilijana Držečnika
Maribor, mesto sredi zelenih gričev in ob reki Dravi, je poln življenja in energije. S svojo raznoliko kulturno-umetniško sceno privablja ljudi iz vsega sveta.
Ali ste se kdaj vprašali, kaj vse se dogaja na ulicah Maribora, med hišami in v parkih? V mestu, kjer se prepletajo stoletja zgodovine in utripa sodobnost, kjer se srečujejo različni svetovi in kulture, je vsak kotiček potencialni oder.
Nina Kurnik nas s svojo razstavo “Celo mesto je oder” vabi na raziskovanje tega edinstvenega odra, kjer vsak dan nastaja nova zgodba, da pogledamo na naše mesto z novimi očmi in odkrijemo njegovo živost.
Ilustracija • Nina Kurnik
Koncept razstave • Zavod za turizem Maribor
Oblikovanje razstave • Nina Kurnik
Avtorji Fotografij:

Klemen Golob
Blaž Črnič
Toni Konrad / fluher.si
Nina Kurnik
Marko Pigac
Jernej Borovinšek
Dejan Bulut
Jure Banfi
Boštjan Lah

Pridite se prepričati, da je cel Maribor oder, kjer se vsak dan odvija nova predstava.

Povezava do originalnega članka

Dom je, kjer sem jaz?
2024-09-26 20:00 | IntimniOder.GT22

To Jungo življenje
2024-09-27 20:00 | 25. – 27. september //

Koncert: Big foot mama
2024-09-28 19:00 | Maribor center / Trg Leona Štuklja, 2000 Maribor
Pripravite se na večer odlične glasbe
Legenda slovenskega rocka v živo na trgu Leona Štuklja!
Legendarni Big Foot Mama prihajajo v Maribor, da nas razveselijo s svojimi nepozabnimi hiti!
Big Foot Mama so pionirji slovenske rock scene in so že več kot tri desetletja ena najbolj priljubljenih skupin pri nas. S svojimi energičnimi koncerti in nepozabnimi hiti so pustili neizbrisen pečat na slovenski glasbeni sceni. Če ste ljubitelj dobre glasbe, potem je ta koncert nekaj, kar preprosto ne smete zamuditi.
Ne zamudite tega edinstvenega glasbenega doživetja.

Povezava do originalnega članka

Vinska simfonija v Sedem: Večer s sommelierskim duetom
2024-09-28 19:00 | Maribor center / Restavracija Sedem, Cafova 7
Pridružite se nam na ekskluzivnem vinsko-kulinaričnem večeru v okviru Festivala Najstarejše trte v Restavraciji Sedem in razvajajte svoje brbončice z izbranimi slovenskimi vini.

Povezava do originalnega članka

Svečana trgatev Stare trte, najstarejše trte na svetu
2024-09-29 11:00 | Maribor center / Lent, pred Hišo Stare trte
Naši Stari trti, najstarejši trti na svetu, kraljici vinskih trt, se kot največji etnografski znamenitosti posveti veliko turistično promocijskih protokolarnih prireditev – najznamenitejša in najpopularnejša je gotovo njena svečana trgatev.

Povezava do originalnega članka

Fotografiranje za ZIZ koledar 2025
2024-10-08 16:30 - 19:30 | de3aa32b-a13c-4e61-a826-28de0e6684c0
Fotografiranje za ZIZ koledar 2025Koledar, katerega namen je deobjektifikacija prsi in teles, je produkt skupinskega projekta odprte narave – vabimo vse, ki bi želele_i prispevati k vizualni podobi ZIZ koledarja 2025, da se nam javite kot model. Dobrodošla VSA oprsja vseh barv, oblik, struktur, z dodatki ali brez.
Fotografiranje bo v torek, 8. oktobra, med 16.30 in 19.30, v Mariboru.
𝗣𝗿𝗶𝗷𝗮𝘃𝗲 𝗱𝗼 𝟭. 𝟭𝟬. 𝗼𝘇. 𝗱𝗼 𝘇𝗮𝗽𝗼𝗹𝗻𝗶𝘁𝘃𝗲 𝗺𝗲𝘀𝘁: https://forms.gle/UjMSGgYGHd4Eg1nF9
W: ziz.si | FB: ZIZ | IG: @drustvo_ziz | E: info@ziz.si
Dogodek organizira ZIZ s koproducentom Narodni dom Maribor.Povezava do originalnega članka

6. ZIZ festival
2024-10-08 19:00 - 2024-10-12 00:00 | Maribor center / Narodni dom Maribor, GT22
dnevi mariborske alternativne gledališke produkcije
Vsem gradbenim jamam, propadlim projektom, vsem neizpolnjenim obljubam in novim platojem navkljub Maribor niti betonska džungla ni. Maribor usiha, Maribor izumira. Maribor postaja puščava.
6. ZIZ festival opozarja, da mesto, ki svoj karakter zabetonira na račun spoliranega videza in všečnosti turistom, ne postane gojišče idej in preboja, pač pa pogorišče ugaslih zgodb in pogašenega upanja. V pustinji ostajajo le redko posejane oaze. V njih pa, če zapremo oči, odzvanja to, kar je bilo, in tisto, kar bi lahko postalo. Neodvisna gledališka umetnost v drugem največjem mestu v državi, centru vzhodne kohezijske regije, sedežu slovenske Štajerske, ponosnem in pokončnem mestu … ne izbori kaj več od fatamorgane. A kljub temu ostajamo. Vrata naše Kasablanke so široko odprta.
V pretekli ZIZ sezoni je premiero doživelo sedem uprizoritev mariborskih neodvisnih producentov, sprehod po mariborski pustinji bo zaokrožila 11. Gala ZIZ.
Produkcija: Društvo ZIZ
Koprodukcija: Narodni dom Maribor
Povezava do originalnega članka

Oaza sredi mrtvega mesta
2024-10-08 20:00 | Maribor center / Narodni dom Maribor
otvoritev 6. ZIZ festivala
Velikani so padli, zob časa njihove dimnike melje v prah. Stekla praznih vitrin duši sipek pesek. Krik s suhih ustnic vpijočega odnaša veter, ki brusi prazne ulice. Žgoče sonce cvre preproste sanje, da je pod zemljo še dovolj prostora za življenje. Kljub temu, ali ravno zato, ZIZ ponovno postavlja tendo, vlači šlauf in premika teglce, da že šestič postavi oazo v gledališki puščavi Maribora.
Šesti ZIZ festival odpiramo s svežino novonastalega materiala, z zametki avtorskih besedil, nastalih pod krovno temo “Maribor: mrtvo mesto”. Bralnouprizorjenemu kolažu bo sledil poklon ZIZovemu popotniku, ki se iz puščave ni vrnil.
Otvoritveni dogodek. 8. 10., 20.00 / Klet Narodnega doma Maribor
Prost vstop, ZIZšank dela.
ZIZ festival je produkcija Društva ZIZ.
Koproducent: Narodni dom Maribor – Vetrinjski dvor
Soorganizatorji: KID Kibla, MKC Maribor, Pekarna Magdalenske mreže Maribor, Moment Festivala NE sofinancira Mestna občina Maribor.

Povezava do originalnega članka

IMPRO NOIR
2024-10-09 20:00 | Maribor center / Narodni dom Maribor
na 6. ZIZ festivalu
Igrajo: Mojca Frim, Matic Ačko, Patricia Županovič, Danijela Brečko, Svit Podgornik, Nika Gamser
𝗢 𝗽𝗿𝗲𝗱𝘀𝘁𝗮𝘃𝗶: Ali radi gledate filme, vendar zmeraj uspete napovedati njegov zaključek? Ali imate radi dramo, ampak ste naveličani telenovel? Imate občutek, da bi bil film veliko boljši, če bi režiser slišal kakšno vašo idejo? Potem je improviziran film noir točno to kar iščete! KUD Banda ferdamana vas vabi v svet črno-belega filma, kjer se lahko izgubite v vrtincu skrivnosti, spletk in napetosti. Morda bomo spremljali mafijo s temnih francoskih ulic, ali raziskovali misteriozen umor v newyorškem bordelu, … Pri improvizaciji nikoli ne veš, kaj te čaka, morda pa imaš ravno ti več veze z zgodbo, kot si si mislil/a …
Prispevek za predstavo: 7 / 5 EUR
Rezervacije mest zbiramo na info@ziz.si.
ZIZ festival je produkcija Društva ZIZ.
Koproducent: Narodni dom Maribor – Vetrinjski dvor

Povezava do originalnega članka

Marbeerger fest 2024
2024-10-10 12:00 - 2024-10-13 20:00 | Maribor center / Trg Leona Štuklja, 2000 Maribor
Prihaja vaš pribljubljen festival, ki združuje kraft pivo, burgerje in rock’n’roll!
Vabljeni na enkratni kulinarično-družabni dogodek Marbeerger fest 2024, ki bo potekal od četrtka, 10. oktobra, do nedelje, 13. oktobra 2024, na Trgu Leona Štuklja v Mariboru.
Ljubitelji piva boste lahko uživali v odličnih kraft pivih iz najboljših pivovarn, medtem ko bodo gurmani razvajali svoje brbončice z slastnimi burgerji, pripravljenimi iz najkakovostnejših sestavin. Da bo dogodek še bolj poseben, bodo poskrbele energične glasbene skupine, ki bodo vsak dan pričarale pravo rock’n’roll vzdušje.
Popolna kombinacija za začetek jesenskih dni s prijatelji – se vidimo!

Povezava do originalnega članka

Zdravkov joga tečaj duhovne preroditve
2024-10-10 19:00 | Maribor center / Narodni dom Maribor
na 6. ZIZ festivalu
Avtor in izvajalec: Jurij Torkar
Produkcija: Društvo ZIZ, Jurij Torkar
O predstavi: V osrčju vašega mesta se nahaja nova oaza sprostitve, zdravja in dobrega počutja!
V njej vas nestrpno pričakuje guru Zdravko, ki vas bo popeljal na joga potovanje, s katerega se ne boste želeli vrniti. Guru Zdravko je trenutno na svetovni turneji, na kateri s pomočjo svojega učenca in asistenta Jurija Torkarja predaja znanje starodavnega indijskega prepleta fizičnega, duhovnega in duševnega. Predznanje in fizična pripravljenost nista potrebna. Zdravko udeležence prosi le, da s seboj prinesejo udobna oblačila, joga pripomoček, če ga imajo, ter odprto glavo, da jo bo čim lažje odmontiral.
“Star si samo toliko, kolikor je minilo let od tvojega rojstva.” – Guru Zdravko
Prispevek za predstavo: 7 / 5 EUR
Rezervacije mest zbiramo na info@ziz.si.

Povezava do originalnega članka

ŠtudenTeater: RADIO RATATA
2024-10-10 20:00 | Maribor center / Narodni dom Maribor
na 6. ZIZ festivalu
Igrajo: Doroteja Drevenšek, Lena Hebar, Muhamed Kulauzović, Izidor Rijavec, Nataša Sernc in Varja Golec Horvat
𝗢 𝗽𝗿𝗲𝗱𝘀𝘁𝗮𝘃𝗶: Radio Ratatata je zgodba istoimenske radijske postaje, ujete v nekem brezčasju, kjer je važno le delovati v etru. Oddaje, segmenti, intervjuji, oglasi in blazen, halucinogen, umorjen, meta nočni program. Vse samo, da se utišajo dejanski obdajajoči zvoki. Kdo jih posluša in koliko jih sploh posluša? Tisti, ki ne morejo spati, tisti, ki bežijo. Bežijo v deželo Nije. Žalostno nepopisna številka teh, ki hrepenijo po tej destinaciji.
Prispevek za predstavo: 7 / 5 EUR
Rezervacije mest zbiramo na info@ziz.si.
ℹ️ ziz.si/ziz-festival
ℹ️ info@ziz.si
W: ziz.si | IG: instagram.com/drustvo_ziz | E: info@ziz.si
ZIZ festival je produkcija Društva ZIZ.
Koproducent: Narodni dom Maribor – Vetrinjski dvor

Povezava do originalnega članka

ŠtudenTeater: RADIO RATATATA
2024-10-10 20:00 | Maribor center / Narodni dom Maribor
Na 6. ZIZ festivalu
Radio Ratatata je zgodba istoimenske radijske postaje, ujete v nekem brezčasju, kjer je važno le delovati v etru. Oddaje, segmenti, intervjuji, oglasi in blazen, halucinogen, umorjen, meta nočni program. Vse samo, da se utišajo dejanski obdajajoči zvoki. Kdo jih posluša in koliko jih sploh posluša? Tisti, ki ne morejo spati, tisti, ki bežijo. Bežijo v deželo Nije. Žalostno nepopisna številka teh, ki hrepenijo po tej destinaciji.
Igrajo: Doroteja Drevenšek, Lena Hebar, Muhamed Kulauzović, Izidor Rijavec, Nataša Sernc in Varja Golec Horvat
Prispevek za predstavo: 7 / 5 EUR
Rezervacije mest zbiramo na info@ziz.si.
ℹ️ ziz.si/ziz-festival
ℹ️ info@ziz.si
W: ziz.si | IG: instagram.com/drustvo_ziz | E: info@ziz.si
ZIZ festival je produkcija Društva ZIZ.
Koproducent: Narodni dom Maribor – Vetrinjski dvor

Povezava do originalnega članka

ŠtudenTeater: Poznamo začetek, poznamo konec, sredina pa je neznanka
2024-10-11 19:00 | Maribor center / GT22, Glavni trg 22, Maribor
na 6. ZIZ festivalu
Igrajo: Tinkara Kolar, Špela Pehant, Eva Ravnik
𝗢 𝗽𝗿𝗲𝗱𝘀𝘁𝗮𝘃𝗶: Tri posameznice, trije različni obrazi vojne, tri (ne)povezane zgodbe, skupni spomini otroštva. Vojna. Kdo so? Kaj se jim je zgodilo? A jih med seboj vežejo samo še spomini, ki jih romantizirajo, in si mečejo pesek v oči pred tem, kar se je dejansko zgodilo? Čemu kar naenkrat ogledalo? Ko se ponovno nekje srečajo, si zastavljajo enaka vprašanja, v iskanju odgovorov pa se izgubijo.
Prispevek za predstavo: 7 / 5 EUR
Rezervacije mest zbiramo na info@ziz.si.

Povezava do originalnega članka

Slovenska transverzala
2024-10-11 20:00 | Maribor center / Intimni oder GT22, Glavni trg 22, Maribor
na 6. ZIZ festivalu
Draga Slovenija, pred kratkim sem obrnil štiridesetko in do sedaj se ti nisem še nikoli zahvalil, da sem se rodil na tvojih tleh. Nisem ti še rekel hvala za čist zrak, ki ga diham od prvega dne. Hvala za čudovite razglede, ki jih uzrem, ko hodim po tvoji deželi in za vso to neokrnjeno naravo, ki me pomirja. Hvala ti za javno zdravstvo: svojo voljo in zdravje krepim na rednih podvigih po čudovitih slovenskih vrhovih. Hvala za brezplačno šolanje – vpisal sem tri redne študije in dva uspešno zaključil. Hvala ti tudi, ljuba Slovenija, za možnost glasu v Evropi – prihodnjih evropskih volitev se bom zagotovo udeležil. Te dni praznujemo dve desetletji tvojega članstva v veliki evropski družini. Jaz bom najini okrogli obletnici verjetno slavil na kakšni vaški veselici, kjer bom divje plesal na narodnozabavne viže, nad katerimi sem vedno tako bentil in zvijal z očmi.
Tvoj sin, Rok Kravanja
Prispevek za predstavo: 7 / 5 EUR Rezervacije mest zbiramo na info@ziz.si.

Povezava do originalnega članka

Dobra družba
2024-10-12 19:00 | Maribor center / Intimni oder GT22, Glavni trg 22, Maribor
na 6. ZIZ festivalu
𝗢 𝗽𝗿𝗲𝗱𝘀𝘁𝗮𝘃𝗶: Miha Bezeljak ima rad umetnost. Skozi različne uprizoritvene forme s samoironijo in banaliziranjem razlogov o nujnosti obstoja umetnosti in njenega vpliva na družbo preizprašuje svoj umetniški izraz. Kako lahko osebni problemi in stališča umetnika brez prostora za dialog postanejo odrski znaki, ki vseeno nagovarjajo? Kako ti znaki med sabo komunicirajo? Kaj sporočajo?
Miha raziskuje, ali je mogoče z enosmerno hermetično komunikacijo vzpostaviti dialog z občinstvom.
“𝐽𝑎𝑧 𝑠𝑒𝑚 𝑠𝑒 𝑜𝑑𝑙𝑜𝑐̌𝑖𝑙, 𝑘𝑜𝑡 𝑠𝑒𝑚 𝑠𝑒 𝑜𝑑𝑙𝑜𝑐̌𝑖𝑙. 𝑍𝑑𝑎𝑗 𝑗𝑒, 𝑘𝑎𝑟 𝑗𝑒 … 𝑇𝑟𝑒𝑏𝑎 𝑗𝑒 𝑠𝑡𝑎𝑡’ 𝑧𝑎 𝑠𝑣𝑜𝑗𝑖𝑚𝑖 𝑜𝑑𝑙𝑜𝑐̌𝑖𝑡𝑣𝑎𝑚𝑖. 𝐶̌𝑒 𝑠𝑖 𝑠𝑒 𝑜𝑑𝑙𝑜𝑐̌𝑖𝑙 𝑖𝑡’ 𝑔𝑜𝑟, 𝑚𝑜𝑟𝑎𝑠̌ 𝑖𝑡’ 𝑛𝑎𝑗𝑝𝑟𝑒𝑗 𝑑𝑜𝑙. 𝐼𝑛 𝑜𝑏𝑟𝑎𝑡𝑛𝑜, 𝑛𝑎𝑗𝑝𝑟𝑒𝑗 𝑚𝑜𝑟𝑎𝑠̌ 𝑖𝑡’ 𝑔𝑜𝑟, 𝑑𝑎 𝑙𝑎ℎ𝑘𝑜 𝑔𝑟𝑒𝑠̌ 𝑑𝑜𝑙.“
Avtor in izvajalec: Miha Bezeljak
Zunanje oko in ozemljitev: Barbara Jamšek
Produkcija: Moment
Prispevek za predstavo: 7 / 5 EUR (info@ziz.si)
Povezava do originalnega članka

Otvoritev 30. Mednarodnega festivala računalniške umetnosti - MFRU 2024
2024-10-18 19:00 - 2024-10-27 00:00 | Maribor center / Velika kavarna, Glavni trg 1
Mednarodni festival računalniške umetnosti – MFRU, ki ga organizira javni zavod Mladinski kulturni center Maribor (MKC Maribor) letos obeležuje tri desetletja predstavljanja, razvoja in promoviranja vrhunske intermedijske umetnosti.Trideseti MFRU pod krovnim naslovom Prazne police. Postpotrošniške vizije po koncu poslovanja bo med 18. in 27. oktobrom na glavnem prizorišču Velike kavarne na Glavnem trgu v Mariboru gostil raznolike dogodke kot so razstave, umetniške intervencije, zvočni performansi, delavnice in diskurzivni dogodki.
Delno bo uzrt v zgodovino: za nami so tri desetletja radikalnih tehnoloških sprememb, ki jih je festival raziskoval z več kot 900 sodelujočimi umetniki_cami, kuratorji_kami, teoretiki_čarkami in drugimi sodelavci_kami. Obenem pa se bo osrednja razstava, ki bo gostila skupino domačih in mednarodnih umetnikov_c, soočila s sedanjostjo in prihodnostjo – festival računalniških umetnosti se bo tokrat namreč osredotočil na spekulativne razmisleke o prihodnosti ekonomskih in drugih sistemov v kontekstu postkapitalizma in novih tehnologij.
Vljudno vabimo na slavnostno otvoritev 30MFRU, ki jo načrtujemo v petek, 18. oktobra, ob 19. uri v Veliki kavarni na Glavnem trgu 1 v Mariboru.

Povezava do originalnega članka

30. Mednarodni festival računalniške umetnosti
2024-10-18 19:00 - 2024-10-27 20:00 | Velika kavarna
Mednarodni festival računalniške umetnosti
30xMFRU: TRI DESETLETJA TEHNOLOŠKIH SKRBI
18. – 27. oktober 2024 // Velika kavarna in Kulturni inkubator
Tokratna edicija dogodka med 18. – 27. oktobrom 2024 bo obarvana s tridesetletnico festivala in ponovnim premislekom tridesetletja radikalnih sprememb na področju računalništva. Ob tem je pomembno spomniti, da se je internet na lokalnih tleh razširil v javno zavest in uporabi po letih 1994 in 1995, letnici pa sovpadata tudi z razvojem video umetnosti, net art umetnosti in širše novomedijske umetnosti pri nas. Ob koncu devetdesetih let je bilo institucij, iniciativ in drugih platform že ogromno, pionirski festival MFRU pa s svojo peto edicijo že dodobra definiran in vsidran v umetnostni sistem. Eden najstarejših tovrstnih festivalov v Sloveniji je v svoji izjemno pestri zgodovini močno zaznamoval in vplival na formiranje intermedijske umetnosti v našem prostoru, hkrati pa je z vsako edicijo, z različnimi kuratorskimi ekipami in umetniškimi pozicijami vedno znova odpiral nove razmisleke o preteklosti, sedanjosti in prihodnosti tehnologije.

Razstava ‘V fokusu’
18.—27. 10. 2024, Velika kavarna, Glavni trg 1, Maribor
Z razstavo ‘V fokusu’ naslovljeno 30×MFRU se letošnja kuratorska zasedba vrača k pregledu festivalskega arhiva in že pred samim dogodkom raziskuje festivalsko zgodovino skozi pogovor s ključnimi akterji in akterkami na področju intermedijske umetnosti pri nas, ki so bili_e na različne načine vpleteni_e v pretekle edicije MFRU. Pogovori so potekali v začetku leta z namenom vstopiti v organizem s tridesetletno zgodbo – bolje spoznati njihove pozicije, bolje razumeti festivalske mehanizme in, preden se podamo v naslednje tridesetletje, zapisati nekatere ključne premisleke. Odlomki iz pogovorov tako na drugačen način odpirajo in interpretirajo obsežen arhiv pionirske institucije – objavljeni so na uradni spletni strani in festivalskih omrežjih, kjer jih lahko preberete v celoti. Rdečo nit povzema podnaslov obletnice Tri desetletja tehnoloških skrbi, ki naslavlja številne izzive na področju intermedijskih umetniških praks in organizacije festivala, hkrati pa nam tovrstna vsebinska usmeritev lahko omogoči razumevanje novih tehnologij danes ter nakazuje na skrbi, s katerimi se bomo na tem področju skoraj zagotovo srečevali v prihodnje.

Razstava študentskih del in nagrajenih del MFRU30
18.—27. 10. 2024, Kulturni inkubator, Koroška cesta 18, Maribor
Otvoritev razstave študentkih del in nagrajenih del MFRU30, ki jo je kurirala Martina Frangež, bo v soboto, 19. oktobra, ob 18. uri v Kulturnem inkubatorju.

OTVORITVENI KONEC TEDNA
Petek, 18. oktober
11:00
Ob 11. uri bosta kuratorja Lara Mejač in Davide Bevilacqua prisotnosti umetnikov_c izpeljala ekskluzivno vodstvo po razstavi MFRU30: Prazne police ter razstavi V Fokusu na osrednjem prizorišču Velike kavarne. V času vodstva bosta na voljo za podajanje izjav medijem. Vljudno vabljeni, da se nam pridružite na vodstvu za novinarje_ke in goste_je festivala.
19:00
Ob 19. uri bo uradna otvoritev festivala s prisotnostjo direktorice Mladinskega kulturnega centra, kuratorja in kuratorke in umetnikov_c. V času otvoritvenega večera bo potekal performans kolektiva Undoing.Studio, sledil bo glasbeni del večera.

Sobota, 19. oktober
V soboto se bodo čez dan odvile posebne interaktivne aktivnosti s sodelujočimi umetniki_cami (naštete spodaj). Zvečer bo otvoritev razstave študentskih del v Kulturnem Inkubatorju.
»What are you hungry for?« / zine delavnica / Alice Strete & Simon Browne
Sodelujoči bodo razpravljali o potencialih in prihodnosti prehranskih centrov znanih kot menze. Ali bi lahko bili, zunaj kapitalistične funkcije ustvarjanja prihodkov, to prostori za druženje in oblikovanje skupnosti? Zamisli si svojo različico – Kakšne bi bile dodatne aktivnosti, s katerimi bi se na teh območjih lahko ukvarjali, načini, na katere bi preživljali čas? bi bilo mogoče prinesti lastno hrano in pijačo? Kultura skupnostnega prehranjevanja ima veliko vlogo pri razvoju osebnega odnosa do hrane in kuhanja, za iskanje užitka v hrani in deljenja le-tega z drugimi. Na dveh delavnicah se želimo vprašati: »česa ste lačni?«, prevprašati skupno razumevanje prehranjevalnih navad prisotnih in izdelati tematske zine, ki jih bomo po koncu pustili v osrednjem razstavnem prostoru.
»Pocas: Vzajemna mutacija« / delavnica / Pablo Somonte Ruano
Vzajemno mutacijo bi lahko označili kot taktiko za preoblikovanje kapitalistične poslovne zamisli, ekonomskega koncepta ali mehanizma usklajevanja v vzajemne procese. Običajno gre za postopek obratnega inženiringa kapitalistične prakse in opis, kako bi delovala na mutualističene, skupnostne načine. Umeščanje v opuščeno stavbo kazinoja je odlično okolje za mutualizacijo nekaterih kapitalističnih praks!
Pojem »pocas« je avtor izbral za imenovanje mutualistične mutacije samopostrežne prodajalne, številni sistemi znotraj pocas–a pa so bodisi mutualistične prakse iz različnih kultur bodisi druge mutualistične mutacije same po sebi. Proces »pocas« sestoji iz treh postopkov:
# 1 Postavitev. Poglobitev v pocas, delitev osebnih praks in zanimivih tehnologij, ki posameznika_ce navdihujejo, opredelitev kako oblikujejo subjektivne spekulativne sisteme in kulturo. Raziskovanje posameznih teme na podlagi skupne radovednosti.
# 2 Mutacija. Udeleženci_ke nekaj časa razmišljajo o vzajemni mutaciji, ki bi jo uvedli oziroma dodali v pocasovem multiverzumu.
# 3 Dokončna sprememba pravil. Po končanih premislekih in njihovi izmenjavi se zbrane mutualistične mutacije pretvori v intervencijske kartice za igralno seanso igre »game-changers«. Gre za skupno ustvarjanje specifičnega vesolja: na podlagi vizualnih primerov si udeleženci_ke lažje predstavljajo, kako bi še lahko vključili_e nove elemente tako v »pocas« vesolje in v igro »game-changers«.
»Game-changers«: igranje družabne igre s kartami / Rok Kranjc
»Game-changers« je modularna namizna igra in obenem igra s kartami, ki je hkrati odskočna deska za sooblikovanje igre in navsezadnje gledališka izkušnja z udeležbo. Igralci_ke v dveh navidezno ideološko nasprotnih ekipah (npr. kapitalizem proti komunizmu ali zelena rast proti degrowth) poskušajo osvojiti srca in misli javnosti, da bi si prisvojili besede, ki bodo zaznamovale prihodnost naših gospodarstev (regenerativno, krožno, pametno, kakor hočete!). Na podlagi igralnih kart, ki služijo kot namigi, morata ekipi s pomočjo napol improviziranega pripovedovanja zgodb in igranja vlog prepričati občinstvo, imenovano „udeleženci_ke“, da so prav oni_e tisti, ki imajo največjo domišljijsko in diskurzivno moč. Cilj igre je kolektivno oblikovanje občutkov in vzpostavitev medsebojne podpore pri pripovedovanju živahnih, kritičnih in domiselnih zgodb o obstoječem stanju in možnih alternativah. Vabimo, da sami vstopite v vlogo udeležencev_k, tako da prispevate spodbude za pripovedovanje zgodb, presodite in se odzovete na zgodbe igralcev_k v realnem času.

Povezava do originalnega članka
